גיא בכור

גיא בכוֹר (נולד ב-11 בדצמבר 1961) הוא משפטן, פרשן, עיתונאי והיסטוריון ישראלי. תחומי המחקר האקדמיים שלו הם גאופוליטיקה, משפטים, האסלאם, כלכלה, ארצות הברית והיסטוריה של המזרח התיכון. בכור נולד בגבעתיים, לרחל ויחזקאל בכור. הוא צאצא של הרב צדקה חוצין. למד משפטים והיסטוריה של המזרח התיכון באוניברסיטת תל אביב, וערך במקביל את עיתון הסטודנטים של הפקולטה למשפטים. בשנים 1988–1989 התמחה בפרקליטות המדינה. בשנת 1989 הוסמך כעורך דין, ובשנת 1999 קיבל את התואר השלישי מאוניברסיטת תל אביב, בהתמחות במשפט האזרחי של מצרים.[דרוש מקור] בשנת 2009 שימש חוקר אורח בבית הספר למשפטים של אוניברסיטת הרווארד. בין השנים 1998–2012 שימש כראש חטיבת לימודי המזרח התיכון בבית הספר לאודר לממשל, אסטרטגיה ודיפלומטיה של המרכז הבינתחומי הרצליה.[דרוש מקור] בשנים 1978–1980 שימש ככתב נוער ב"מעריב לנוער". בכור הגיש למבחן הקבלה מאמר עתידני על מדינה מוסלמית מזרח תיכונית, שמנסה להשיג נשק גרעיני, והתרחישים סביב כך. בשנים 1980–1984 שירת ככתב לעניינים ערביים בגלי צה"ל, שם זכה בפרס מפקד גלי צה"ל על תוכניתו השבועית "מעבר לגבול", ולאחר מכן בעיתון "חדשות", באותו תפקיד, עד לשנת 1991. בכור היה ממייסדי העיתון. בשנים 1991–1998 שימש כפרשן לענייני ערבים של עיתון "הארץ". לאחר לימודיו החל בקריירת כתיבה ופרשנות לענייני המזרח התיכון בכלי תקשורת שונים בארץ. משנת 2006 מנהל בכור אתר חדשות הנושא את השם Gplanet, הכולל פרשנות וחדשות מתחומי ביטחון, המזרח התיכון, האקטואליה הישראלית, כלכלה ועוד. יש לבכור פינה קבועה העוסקת בעולם המוסלמי בתוכנית "העולם הבוקר" בערוץ רשת 13. בינואר 2023 השיק את ערוץ ההרצאות שלו. בשנת 2004 קרא גיא בכור למפלגת העבודה לחבור לממשלת שרון מתוך מטרה לפעול יחדיו להתנתקות מן השטחים וסבר שזוהי הזדמנות היסטורית שראוי שלא תוחמץ. שנים לאחר מכן סבר שההתנתקות הייתה הרת אסון: "המתנחלים בגוש קטיף היו שכפ"ץ של ישראל, ולתושבי עוטף עזה אין זכות לבכות על השרפות אצלם היום, כי הם היו בעד ההתנתקות". לקראת המשט לעזה בשנת 2010 ארגן גיא בכור משט-נגד, בו הציגו ספינות ישראליות כרזות המדגישות את האסלאמיזציה של טורקיה תחת רג'פ טאיפ ארדואן. בכור קורא לנקיטת קו קשוח מול מדינות ערב ומול הארגונים הפלסטיניים. בין היתר הוא תוקף את תהליך אוסלו ורואה בהסכמי אוסלו חלק מאחיזת עיניים מתעתעת לגבי שלום עם הערבים. לדעתו, עמדה זו שקרית ומוצגת לציבור הרוצה בה כסוג של משיחיות שקר חילונית. על פי פרשנותו של גיא בכור, המזרח התיכון משוסע באופן חסר תקנה לעדות, אמונות ושבטים המתעבים זה את זה מאות שנים ויותר. כל הסדר פוליטי במזרח התיכון שאיננו מתחשב בחלוקה העדתית או באינטרסים היבשים עתידו להיכשל. בכור מציע להימנע ממעורבות במהפכות ובמלחמות האזרחים המתרחשות בעולם הערבי. בכור תמך בהקמת גדר הגבול עם מצרים וב-2014 קרא להקים גדר דומה בגבול ירדן, עקב מלחמת האזרחים בעיראק. בנוסף קרא להחלת ריבונות על בקעת הירדן וצפון ים המלח. בכור תומך במפלגה הרפובליקנית ובנשיא ארצות הברית לשעבר דונלד טראמפ. לאחר הבחירות לנשיאות ארצות הברית 2020 פרסם בכור תחקיר שבו טען כי ביידן ניצח במרמה. לאחר ההשבעה של ג'ו ביידן לנשיאות ארצות הברית קרא בכור לממשלת ישראל לשקול כריתת ברית עם סין, במקום ארצות הברית, שהיא לדבריו מעצמה שוקעת. בכור נשוי לשופטת בית המשפט המחוזי בדימוס נאוה בכור ואב לשלושה. מתגורר בהוד השרון. זוכה הפרס הישראלי לביקורת התקשורת ע"ש אברמוביץ' לשנת 2014. בין הרצוי למצוי, המשפט בעולם הערבי סנהורי, בחיפוש אחר סדר חברתי, בערבית, ביירות בחיפוש אחר סדר חברתי סנהורי, והמשפט המצרי, באנגלית ובעברית אלוהים בבית המשפט לקסיקון אש"ף "לקסיקון אש"ף", משרד הביטחון – ההוצאה לאור, מהדורה ראשונה 1991, מהדורה שנייה מעודכנת 1995 "חוקה לישראל - סיפורו של מאבק", הוצאת מעריב, 1996 "בין הרצוי למצוי, המשפט בעולם הערבי", הוצאת המרכז הבינתחומי הרצליה, 2002 "בחיפוש אחר סדר חברתי: סנהורי והולדת המשפט האזרחי הערבי המודרני", המרכז הבינתחומי הרצליה, 2004 Bechor, Guy, "The Sanhuri Code and the Emergence of Modern Arab Civil Law (1932-1949)", Brill, 2007 Bechor, Guy, "Mudawwanat al-Sanhūrī al-Qānūnīya, Nushūʾ al-Qānūn al-Madanī al ʿArabī al-Muʿāsir (1932-1949)", al-Shabaka al-ʿArabīya lil-ʾAbḥāth wa-al-Nashr, Beirut, 2009 Bechor, Guy, "God in the Courtroom: The Transformation of Courtroom Oath and Perjury between Islamic and Franco-Egyptian Law", Brill, 2012 מדיה וקבצים בנושא גיא בכור בוויקישיתוף אתר האינטרנט הרשמי של גיא בכור גיא בכור, ברשת החברתית פייסבוק גיא בכור, ברשת החברתית אקס (טוויטר) גיא בכור, ביישום טלגרם גיא בכור, סרטונים בערוץ היוטיוב גיא בכור, דף שער בספרייה הלאומית גיא בכור, באתר המרכז הבינתחומי הרצליה עוד תגובות והפתעות שלא ידעתי על אבא. הפעם מכם, הגולשים. בפייסבוק דוגמאות לפרשנות בענייני המזרח התיכון שנתן בכלי התקשורת: עם דן שילון לגבי רצח מבחוח (28 בפברואר 2010), שבתרבות עם מני פאר בעקבות המהפכה במצרים, "ישראל אינה לבד" (אנגלית) באתר ידיעות אחרונות (ויינט). מקום בגיהנום - חשיבה מחדש של תומכי ההתנחלות - על פרשנותו של גיא בכור בכתבת בראדלי בורסטון בהארץ מ-20 בספטמבר 2010 גיא בכור, הזדמנות היסטורית, באתר ynet, 12 באוגוסט 2004. ראו עוד את דבריו בעניין בתוכנית העולם הבוקר, 4 במרץ 2019, יוטיוב חדשות חמות מהתנור (2018-06-04), דוקטור גיא בכור: מה יש לעשות עם ערביי עזה | הצביעות של תושבי עוטף עזה שעולה להם כיום ביוקר, נבדק ב-2018-08-18 המשט הנגדי והתקשורת הטורקית מאמר באתר האקטואליה של ד"ר גיא בכור קבצני האשליות מאמר מרכזי באתר גיא בכור חוקי המזרח התיכון באתר GPlanet המדינה הסלפית הראשונה באתר GPlanet המאבק ההיסטורי למחיקת הגבולות: דאעש מתקרב לבגדד ולירדן מאמר באתר האקטואליה של ד"ר גיא בכור הסרטון המרגש עם הנשיא הדגול והמרגש שלנו הלם נוסף למשטר באיראן קאסם סולימאני חוסל הונאת הבחירות הגדולה בהיסטוריה, גיא בכור, GPlanet 5/11/2020 על רקע צניחת ארצות הברית, האם הגיע הזמן להיפתח לברית עם סין?, 26 בינואר 2021 זוכים בפרס לביקורת התקשורת שנת 2014 באתר האגודה לזכות הציבור לדעת